אדוארד נורטון

אדוארד האריסון נורטון (באנגלית: Edward Harrison Norton; נולד ב-18 באוגוסט 1969) הוא שחקן וקולנוען אמריקאי. 

לאחר שסיים את לימודיו באוניברסיטת ייל ב-1991 עם תואר ראשון בהיסטוריה, הוא עבד כמה חודשים ביפן לפני שעבר למנהטן כדי להתמקד בקריירת משחק. הוא זכה להכרה מיידית ולשבחי המבקרים על הופעת הבכורה שלו בסרט "פחד ראשוני" <small>(1996),</small> שזיכה אותו בפרס גלובוס הזהב לשחקן המשנה הטוב ביותר ובמועמדות לפרס אוסקר. תפקידו כנאו-נאצי בסרט "אמריקה X" <small>(1998)</small> זיכה אותו במועמדות לפרס האוסקר לשחקן הטוב ביותר. הוא גם שיחק בסרטו של דייוויד פינצ'ר "מועדון קרב" <small>(1999),</small> שזכה למעמד של סרט פולחן. 

נורטון הקים את חברת ההפקות 'Class 5 Films' בשנת 2003, וביים ואו הפיק את הסרטים "לשמור אמונים" <small>(2000),</small> "בלב העמק" <small>(אנ') (2005)</small> ו"הצעיף הצבעוני" <small>(2006).</small>

הוא המשיך לזכות לשבחי הביקורות על תפקידי המשחק שלו בסרטים כמו "הפריצה" <small>(אנ'), (2001)</small> "השעה ה-25" <small>(2002)</small> של ספייק לי, "אמן האשליות" <small>(2006),</small> ובסרטיו של וס אנדרסון "ממלכת אור הירח" <small>(2012)</small> ו"מלון גרנד בודפשט" <small>(2014).</small> ההצלחות המסחריות הגדולות ביותר שלו היו בסרטים "דרקון האדום" <small>(2002)</small>, בסרטו של רידלי סקוט"ממלכת גן עדן" <small>(2005),</small> "הענק הירוק" <small>(2008)</small> ו"זהות גנובה" <small>(אנ')</small> <small>(2012)</small>. על תפקידו בקומדיה השחורה של אלחנדרו גונסלס איניאריטו "בירדמן" <small>(2014)</small>, זכה נורטון במועמדות נוספת לפרס אוסקר לשחקן המשנה הטוב ביותר. בהמשך, ביים ושיחק בסרט הפשע "עיר יתומה"<small>(2019)</small>, וכיכב בסרטו של ריאן ג'ונסון "רצח כתוב היטב: תעלומה יוונית" <small>(2022).</small>

==ביוגרפיה==
נורטון נולד בבוסטון, מסצ'וסטס והוא גדל בקולומביה, מרילנד. אמו, רובין רוז', שעסקה בהוראת אנגלית, נפטרה מסרטן המוח בשנת 1997. אביו, אדוארד ג'יימס נורטון, הוא עורך דין הפועל למען צדק סביבתי באסיה. לנורטון שני אחים הצעירים ממנו, מולי וג'ים, שעמם שיתף פעולה במקצועו.

נורטון סיים את לימודיו בתיכון "Wilde Lake" שבקולמביה ב-1987. הוא למד באוניברסיטת ייל, שם הופיע בהפקות של האוניברסיטה לצד פול ג'יאמטי ורון ליווינגסטון, ב-1991 סיים שם את לימודיו עם תואר ראשון בהיסטוריה. לאחר מכן עבד נורטון באוסקה, שביפן, כיועץ בחברה של סבו. נורטון דובר מעט יפנית.

==קריירה==
נורטון עבר לניו יורק והחל את קריירת המשחק שלו בהצגות אוף ברודוויי.

בשנת 1996 התפרסם לראשונה עקב תפקיד המשחק הראשון שלו בסרט "פחד ראשוני", עליו קיבל ביקורות מעורבות. חרף זאת זכה בפרס גלובוס הזהב והיה מועמד לפרס אוסקר לשחקן המשנה הטוב ביותר.

ב-1998 שיחק נורטון בסרט "אמריקה X" בתפקיד דרק ויניארד הנאו-נאצי. תפקיד זה נחשב לאחד התפקידים הטובים של נורטון, ועל תפקידו בסרט היה מועמד לפרס אוסקר לשחקן הטוב ביותר. באותה שנה שיחק גם בסרט "ההימור האחרון" לצד השחקן מאט דיימון.

ב-1999 כיכב בסרט "מועדון קרב" של דייוויד פינצ'ר, המבוסס על רומן באותו השם של צ'אק פלאניוק. עבור תפקידו בסרט, לקח נורטון שיעורים באיגרוף, טאקוונדו והיאבקות. "מועדון קרב" הוקרן בהופעת בכורה בפסטיבל הסרטים של ונציה. נורטון, במהלך קידום הסרט אמר: "אני מרגיש ש'מועדון קרב' באמת, במובן מסוים... בחן את הייאוש והשיתוק שאנשים מרגישים לנוכח מערכת הערכים הזאת שענף הפרסום הוריש לנו".

בשנת 2000 התנסה גם בהפקה ובבימוי, בקומדיה הרומנטית "לשמור אמונים".

בשנת 2002 כיכב בסרטו של ברט ראטנר "דרקון אדום", בסרטה של ג'ולי טיימור "פרידה", ובסרטו של ספייק לי "השעה ה-25". באותה שנה שיחק בחידוש של אוף ברודוויי למחזה "שרוף את זה" <small>(אנ')</small> פרי עיטו של לנפורד וילסון <small>(אנ')</small> שעלה לראשונה ב-1987. 

בשנת 2005 זכה לביקורות נלהבות על משחקו בסרט "ממלכת גן עדן". בסרט גילם את בלדווין הרביעי, מלך ירושלים החולה בצרעת. 

ב-2006 כיכב בסרט העצמאי "אמן האשליות", שהוקרן לראשונה בפסטיבל סאנדנס. באותה שנה כיכב בתפקיד ראשי בסרט הצעיף הצבעוני לפי ספרו של סומרסט מוהם. 

ב-2008 גילם נורטון את דמותו של ברוס באנר, האלטר אגו לגיבור-העל הענק הירוק של מארוול קומיקס, בסרט "הענק הירוק".

בשנת 2012 שיחק בתפקיד ראשי בקומדיה הרומנטית "ממלכת אור הירח" בבימויו של וס אנדרסון. 

בשנת 2014 השתתף נורטון בקומדיה השחורה "בירדמן" בבימויו של אלחנדרו גונסלס איניאריטו בתפקיד שחקן התיאטרון מייק שיינר. על משחקו בסרט קיבל מועמדות לפרס גלובוס הזהב ולפרס האוסקר לשחקן המשנה הטוב ביותר. בנוסף באותה השנה השתתף נורטון בדרמה הקומית "מלון גרנד בודפשט" בבימויו של וס אנדרסון, בתפקיד הנקלס מפקח המשטרה.

בשנת 2016 גילם את וויט יארדשם בסרט הדרמה והפנטזיה "יופי נסתר" לצד ויל סמית'.

בשנת 2019 ביים וכיכב בעיבוד הקולנועי "עיר יתומה", המבוסס על רומן משנת 1999 באותו שם מאת ג'ונתן לת'ם.

==חייו האישיים==
נורטון ידוע בשל הסתייגותו ממעמד הסלבריטי, ואף אמר: "אם אי פעם אצטרך להפסיק לקחת את הרכבת התחתית, אני אקבל התקף לב".

הוא הצהיר בראיונותיו שהוא מעריץ של בולטימור אוריולס, ואף היה מעורב רבות בפעילויות הפרישה של קאל ריפקן ג'וניור. 

יצא עם הזמרת קורטני לאב בשנים 1999-1996, ועם השחקנית סלמה הייק בשנים 2003-1999. הוא ביטל אירוסין עם שתיהן. 

אחרי ארבע שנים של מערכת יחסים התארס ב-2011 למפיקת הסרטים הקנדית שונה רוברטסון <small>(אנ')</small>, והם נישאו ב-29 בנובמבר 2012. לזוג ילד אחד, אטלס נורטון, שנולד במרץ 2013.

==פילמוגרפיה==

=== קולנוע ===
{| class="wikitable"
|-
! שנה !! סרט !! תפקיד !! הערות
|-
| rowspan="3" | 1996
| פחד ראשוני
| אהרון סטמפלר
| פרס גלובוס הזהב לשחקן המשנה הטוב ביותר - סרט קולנוע
מועמד פרס אוסקר לשחקן המשנה הטוב ביותר

מועמד פרס באפט"א לשחקן הטוב ביותר בתפקיד משנה

מועמד פרס סאטורן לשחקן המשנה הטוב ביותר <small>(אנ')</small>
|-
| כולם אומרים אני אוהב אותך
| הולדן ספנס
|
|-
| לארי פלינט: האיש והסקנדל
| אלן אייזקמן <small>(אנ')</small>
|
|-
| rowspan="2" | 1998
| ההימור האחרון <small>(אנ')</small>
| לסטר מרפי
|
|-
| אמריקה X
| דרק ויניארד
| מועמד פרס אוסקר לשחקן הטוב ביותר
מועמד פרס סאטורן לשחקן הטוב ביותר <small>(אנ')</small>
|-
| 1999
| מועדון קרב
| המספר
|
|-
| 2000
| לשמור אמונים
| האב בריאן פין
| גם במאי ומפיק
|-
| 2001
| הפריצה <small>(אנ')</small>
| ג'ק טלר
| שכתוב תסריט
|-
| rowspan="4" | 2002
| סמוצ'י חייב למות
| שלדון מופס / סמוצ'י הקרנף
|
|-
| פרידה
| נלסון רוקפלר
| שכתוב תסריט
|-
| דרקון אדום
| ויל גראהם <small>(אנ')</small>
|
|-
| השעה ה-25
| מונטי ברוגן
| גם מפיק-שותף
|-
| 2003
| הג'וב האיטלקי
| סטיב פרייזלי
|
|-
|2004
|רישיון לגנוב <small>(אנ')</small>
|עצמו
|ללא קרדיט
|-
| rowspan="2" |2005
| ממלכת גן עדן
| בלדווין הרביעי, מלך ירושלים
|
|-
| בלב העמק <small>(אנ')</small>
| הרלן פיירפקס קורות׳רס
|גם מפיק
|-
| rowspan="2" | 2006
| אמן האשליות
| אייזנהיים
|
|-
| הצעיף הצבעוני
| וולטר פיין
| גם מפיק
מועמד פרס אינדפנדנט ספיריט לשחקן הטוב ביותר <small>(אנ')</small> <small>(2007)</small>
|-
| rowspan="3" | 2008
| הענק הירוק
| ברוס באנר / הענק הירוק
| שכתוב תסריט
|-
| גאווה ותהילה <small>(אנ')</small>
| ריי טירניי
|
|-
| Bustin Down The Door
| הקריין
| סרט דוקומנטרי
|-
| rowspan="2" |2009
|המצאת השקר <small>(אנ')</small>
|שוטר תנועה
|
|-
| צלו של ביל <small>(אנ')</small>
| ביל ובריידי קינקייד
| גם מפיק
|-
|2010
|סטון
|ג'רלד "סטון" קריסון
|
|-
| rowspan="4" | 2012
| ממלכת אור הירח
| ראש שבט הצופים
|
|-
| הדיקטטור
| בתפקיד עצמו
| ללא קרדיט
|-
| זהות גנובה <small>(אנ')</small>
| אריק באייר
|
|-
|תודה ששיתפתם <small>(אנ')</small>
|
----
|מפיק בפועל
|-
| rowspan="2" |2014
| מלון גרנד בודפשט
| פקד הנקלס
|
|-
| בירדמן
| מייק שיינר
|מועמד פרס אוסקר לשחקן המשנה הטוב ביותר
מועמד פרס גלובוס הזהב לשחקן המשנה הטוב ביותר - סרט קולנוע 

מועמד פרס באפט"א לשחקן הטוב ביותר בתפקיד משנה 

מועמד פרס גילדת שחקני המסך לשחקן המשנה הטוב ביותר <small>(אנ')</small> 

מועמד פרס אינדפנדנט ספיריט לשחקן המשנה הטוב ביותר <small>(אנ')</small>
|-
| rowspan="3" | 2016
| מסיבת נקניקיות
| סמי בייגל ג'וניור
| דיבוב
|-
|יופי נסתר
|וויט יארדשם
|
|-
|האחים השומרים <small>(אנ')</small>
|יו לי
|דיבוב 
|-
| rowspan="2" |2018
|אי הכלבים
|רקס
|דיבוב
|-
|גוטי <small>(אנ')</small>
|
----
|מפיק בפועל
|-
| rowspan="2" |2019
|אליטה: מלאך קרב
|נובה
|
|-
|עיר יתומה
|ליונל
|גם במאי, תסריטאי ומפיק
|-
|2021
|הכרוניקה הצרפתית
|החוטף
|
|-
|2022
|רצח כתוב היטב: תעלומה יוונית
|מיילס ברון
|
|-
|2023
|אסטרואיד סיטי
|קונרד ארפ
|
|-
|2024/25
|A Complete Unknown
|פיט סיגר
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2000, 2013
|משפחת סימפסון
|דבון בראדלי / אלייז'ה הופר
|דיבוב; 2 פרקים
|-
| rowspan="2" |2009
|משפחה מודרנית
|איזי לאפונטן
|פרק: "Great Expectations"
|-
|אובמה: מאחורי הקלעים <small>(אנ')</small>
|
----
|סרט טלוויזיה תיעודי של HBO; מפיק
מועמד פרס אמי לבידור בפריים טיים לספיישל דוקומנטרי יוצא מן הכלל <small>(אנ') (2010)</small>
|-
|2013
|סאטרדיי נייט לייב
|אוון וילסון
|פרק: "Edward Norton/Janelle Monáe"
|-
|2018
|שאלו את היסטוריבוטס <small>(אנ')</small>
|גארי
|פרק: "What Is Electricity?"
מועמד פרס אמי לבידור בשעות היום לשחקן יוצא מן הכלל בסדרת ילדים <small>(אנ') (2019)</small>
|-
|2023
|אקסטרפולציות <small>(אנ')</small>
|ג'ונתן צ'ופין
|2 פרקים
|-
|2024
|מסיבת נקניקיות: פודטופיה <small>(אנ')</small>
|סמי בייגל ג'וניור
|דיבוב; 8 פרקים
|}

== קישורים חיצוניים ==

* 

* 
* 

==הערות שוליים==

קטגוריה:שחקני קולנוע וטלוויזיה אמריקאים
קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:מפיקי קולנוע אמריקאים
קטגוריה:פעילים חברתיים אמריקאים
קטגוריה:זוכי פרס גלובוס הזהב: קולנוע: שחקן משנה
קטגוריה:בוגרי אוניברסיטת ייל
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:אמריקאים ממוצא אנגלי
קטגוריה:אמריקאים שנולדו ב-1969